**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка №**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.001-Q001

Подател: И. Димова

e-mail: office@vaston2.com

Дата: 25.07.2024

**Въпрос:**

Уважаеми дами и господа,

В процес сме на подготовка на проектно предложение, но се натъкнахме на нелогична статистическа информация, конкретно на данните в Приложение 2 Цени на едро на риба и др. водни организми 2022 (Приложение 2)

Съгласно данните в Приложение 2 средната пазарна цена на охладена изчистена риба е по-ниска от пазарната цени за охладена неизчистена риба. Конкретно средната пазарна цена за охладена изчистена Ципура е 15,60 лв. / кг, а средната пазарна цена за охладена неизчистена Ципура е 16,23 лв. / кг.

При Лаврак средната пазарна цена за охладена изчистена риба е 18,08 лв. /кг, при средната пазарна цена за охладена неизчистена риба 18,19 лв. / кг

Предвид факта, че охладената неизчистена риба се явява суровина за производството на охладена изчистена риба, то не е възможно суровината да е по-скъпа от продукта.

В тази връзка моля за разяснение.

С уважение

"ВАСТОН II" ООД

**Отговор:**

Информацията за пазарните цени на риба и други водни организми на едро за 2022 г. (Приложение № 2 към Условията за кандидатстване по процедура № BG14MFPR001-2.001), е базирана на статистически данни от Системата за агропазарна информация (САПИ). Те се събират, обобщават и предоставят на Министерство на земеделието и храните ежемесечно и на годишна база.

Тази информация се ползва от Управляващия орган на ПМДРА без допълнителен анализ, тъй като е статистическа.

САПИ се ползва с името на независима обществено-държавна институция в страната, предоставяща достоверна информация.

Базата данни и информацията, която се събира са официални, тъй като на този етап в страната няма друга функционираща подобна информационна система.

Във връзка с гореизложеното при оценка на проектните предложения, оценителната комисия ще взима предвид предоставените от САПИ пазарни цени на едро за риба и аквакултури за 2022 г. (Приложение № 2).

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-4364/09.08.2024 г.**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.001-Q002

Подател: Йордан Дончев Управителq ЕТ „Океан - Йордан Дончев“

e-mail: donchev@ocean-bg.com

Дата: 07.08.2024

**Въпрос:**

Здравейте,

Във връзка с с процедура BG14MFPR001-2.001 „Преработване на продуктите от риболов и аквакултури” имам следният въпрос:

Допустимо ли закупуване на софтуер, включително разходите за доставка, инсталация, тестване и въвеждане в експлоатация, който разход беше допустим до сега в предходните процедури по преработка по програмата?

С уважение

Йордан Дончев Управител

ЕТ ОКЕАН - ЙОРДАН ДОНЧЕВ

**Отговор:**

Да.

В т. 14.1. „Допустими разходи“, подточка 14.1.2.15 от Условията за кандидатстване по процедура чрез подбор на проекти BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури” по ПМДРА са разписани като допустими „Разходи за инвестиции в дигитализация на производствените дейности, управление и наблюдение и др.“

С оглед на гореизложеното, разходите за закупуване на софтуер, както и разходите за доставка, инсталация, тестване и въвеждане в експлоатация (включително придобити чрез финансов лизинг) са допустими за финансиране по горецитираната процедура.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-5143/30.09.2024 г.**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.001-Q003

Подател: Анелия Танева

e-mail: an.respect.ltd@gmail.com

Дата: 22.09.2024

**Въпрос:**

Здравейте, във връзка с с процедура BG14MFPR001-2.001 „Преработване на продуктите от риболов и аквакултури” имам следният въпрос:

1. Относно допустими кандидати:

т. 11. Допустими кандидати от "Условия за кандидатстване"

Цититрам:

Допустими кандидати по настоящата процедура са:

еднолични търговци (ЕТ) или юридически лица, регистрирани по Търговския закон.

т. 11.1 Критерии за допустимост на кандидатите:

11.1.1. да са вписани в Tърговския регистър "И" регистъра на юридическите лица с нестопанска цел към Агенцията по вписванията;

**Въпрос:**

Според т. 11 са допустими ЮЛ, а според т. 11.1 - СНЦ, кое от твърденията се изисква за допустимоста на кандидатите?

С уважение

Анелия Танева

**Отговор:**

Допустими кандидати по процедура чрез подбор на проекти BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури” по ПМДРА са еднолични търговци или юридически лица, регистрирани по Търговския закон.

В т. 11.1 „Критерии за допустимост на кандидатите“, подточка 11.1.1. е разписано изискване кандидатите да са вписани в „**Tърговския регистър и регистъра на юридическите лица с нестопанска цел“** към Агенцията по вписванията. Обстоятелството е съобразено с пълното наименование на регистъра, в който се вписват както еднолични търговци, юридически лица, регистрирани по Търговския закон, така и юридическите лица с нестопанска цел.

В този смисъл юридическите лица с нестопанска цел не са допустими кандидати по процедурата.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-5906 от 05.11.2024 г.**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.001-Q004

Подател: e-mail: [nkst@mail.bg](mailto:nkst@mail.bg)

Дата: 28.10.2024

**Въпрос:**

Уважаеми госпожи/господа,

Моля за разяснение по следния казус.

Дружество-кандидат (Дружество А), с категория малко предприятие, по смисъла на ЗМСП, отговарящо на критериите за допустимост от т11.1.1. до т. 11.1.5. описани в т. 11.1 Критерии за допустимост на кандидатите от УК, е 100% собственост на дружество (Дружество Б), което е с категория микро. Дружество Б е 100% собственост на трето дружество (Дружество В). Дружество В е чуждестранно, със седалище и адрес на управление в държава членка на ЕС и спрямо данните за персонал и активи, според ЗМСП, би било с категория голямо предприятие. С оглед на гореописаното, каква следва да е категорията на Дружество А, според ЗМСП и би ли било допустим кандидат по настоящата процедура.

Благодаря.

**Отговор:**

Уважаеми г-жо/г-не,

Категорията МСП се регламентира от Закона за малките и средните предприятия (ЗМСП). Критериите за определяне на вида предприятие са два: средносписъчен брой на персонала и финансов критерий. Необходимо е предприятието да отговаря едновременно и на двата критерия, за да може да се ползва със статус на малко или средно предприятие (МСП).

От своя страна, финансовият критерий съдържа два алтернативни подкритерия: годишен оборот и стойност на активите. Достатъчно е поне единият от двата финансови подкритерия да бъде изпълнен заедно с критерия за средносписъчен брой на персонала, за да може предприятието да бъде квалифицирано като МСП.

В т. 11.1.6. от 11.1 Критерии за допустимост на кандидатите Процедура чрез подбор на проекти BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури”, Програма за морско дело, рибарство и аквакултури 2021-2027, е записано че, „допустими по настоящата процедура чрез подбор на проекти са само кандидати, които отговарят на изискванията за микро, малко или средно предприятие съгласно Закона за малките и средните предприятия“.

След като 100 % от капитала на дружество А се притежава от дружество Б и 100 % от капитала на дружество Б се притежава от дружество В, съгласно чл. 4, ал. 5 от ЗМСП дружеството-кандидат (дружество А) е свързано лице с дружество Б и дружество В.

Определянето на категорията на дружеството-кандидат съгласно ЗМСП се извършва като данните по чл. 3 от ЗМСП се изчисляват по следния начин: данните за свързаните предприятия се добавят изцяло (100%) към данните на предприятието-кандидат. Най-често свързаните предприятия участват в общ консолидиран отчет, в който техните данни вече са агрегирани и могат да се вземат без допълнителни изчисления.

В разглеждания случай към данните на дружество А ще се добавят изцяло (100 %) данните на дружество Б (микро предприятие) и дружество В (голямо предприятие). Следователно ако при изчислението дружество А попада в категорията „голямо предприятие“, то не е допустим кандидат по настоящата процедура.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-6674/17.12.2024 г.**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.001-Q005

Подател: e-mail: namoffice22@gmail.com

Дата: 03.12.2024

**Въпрос:**

Здравейте!

1. Бихте ли отговорили дали предприятие, което има удостоверение, издадено от БАБХ по чл. 31, ал. 19 за удостоверяване, че е обект на производство на замразено месо от рапани отговаря на изискванията по процедурата: "11.1.2. да са регистрирани по реда на чл. 12 от Закона за храните (отм.) или по чл. 26 от Закона за храните за регистрираните предприятия след 09.06.2020 г. и да са вписани в регистъра на Българска агенция по безопасност на храните (БАБХ), (само за съществуващи предприятия);"?

2. Задължително ли е предприятието да отговори на това изискване:

"11.1.5. да са регистрирани по реда на чл. 137 от Закона за ветеринарномедицинската дейност в случаите, когато обекти на подпомагане са съществуващи или нови предприятия, които преработват собствена продукция от риба и други водни животни." при положение, че фирмата е регистрирана като преработвател на морски улов и извършват преработка от собствен улов?

**Отговор на въпрос 1:**

За да получат безвъзмездна финансова помощ по процедура чрез подбор на проекти BG14MFPR001-2.001 „Преработване на продуктите от риболов и аквакултури”“ по Програма за морско дело, рибарство и аквакултури 2021-2027 г., предприятията за преработка на продукти от риболов и аквакултури трябва да отговарят на изискванията на Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните и на Регламент (ЕО) № 853/2004 на Европейския парламент и на Съвета от 29 април 2004 година относно определяне на специфични хигиенни правила за храните от животински произход.

В този смисъл и предприятия, регистрирани по реда на чл. 31, ал. 8, т. 1/чл. 31, ал.13, т. 2/ чл.31, ал. 16, т.2/ чл.31, ал. 19 от Закона за храните за регистрираните предприятия след 09.06.2020 г. са допустими кандидати по горецитираната процедура.

**Отговор на въпрос 2:**

Изискването за допустимост на кандидати по т. 11.1.5.от т. 11.1 „Критерии за допустимост на кандидатите“ от Условията за кандидатстване в съответствие с разпоредбите на чл. 137 от Закона за ветеринарномедицинската дейност се отнася до собствениците или ползвателите на животновъдни обекти с изключение на животновъдните обекти - лични стопанства.

В точка т. 11.1.5. изрично е разписано, че изискването за регистрация по реда на чл. 137 от Закона за ветеринарномедицинската дейност се отнася за обекти, които преработват **собствена продукция от аквакултури - риба и други водни организми.**

Във връзка с гореизложеното изискването за регистрация по реда на чл. 137 от Закона за ветеринарномедицинската дейност не се отнася за преработвателни предприятия, които преработват продукция от собствен улов.